**Kuopion jäähalli** (markkinointinimi **Olvi Areena**) on Kuopion Hatsalan kaupunginosan Kuntolaaksossa sijaitseva jäähalli. Sen uudistettu jäähalliosa otettiin käyttöön elokuussa 2018 ja uuden Kuntolaakson uimahallin kanssa yhteinen pysäköintirakennus elokuussa 2019.

Vuonna 1979 rakennetun ja 2000-luvulla mittavasti remontoidun jäähallin katsojakapasiteetti on 5 300, joista 3 628 on istuma- ja 1 381 + 11 seisomapaikkoja. Aitiopaikkoja on 280. Hallia kutsutaan myös *Niiralan montuksi*, ja se on yksityisessä omistuksessa ja sen omistaa SEB Leasing.

Jääkiekon Liiga-joukkue KalPa pelaa kotiottelunsa Kuopion jäähallissa. Hallia on käyttänyt myös kaukalopallo- ja rullakiekkoseura Kuopio Devils sekä Naisten Liigassa pelaava Kalpa Naiset. Pielaveden Sampo on pelannut hallissa muutamaan otteeseen europelejään. Jäähallin katto on kuitenkin liian matalalla, että siitä olisi jatkuvaan käyttöön lentopalloareenana.

Hallissa on myös erilaisia aitioita ja ravintoloita. Vuonna 2008 halliin lisättiin uusi mediakuutio, ja hallin D-oven luokse tuli uusia käymälätiloja. 2010 halliin lisättiin 300 hengen lisäkatsomo ja vuonna 2011 istumapaikkojen määrä kasvoi 169:llä, kun osa seisomakatsomosta muutettiin istumakatsomoksi.*lähde?*

Kuopion jäähallin asiakkaita palvelee myös 350 paikkainen pysäköintitalo, 120 asiakaspaikan ravintola Pelimies ja uudistettu KalPa Shop -myymälä. Lisäksi kokonaan uusitusta B-aulasta tuli uusi pääsisäänkäynti, Monttu Pub laajeni, kaupungin puoleinen päätykäytävä leveni. 

Vuonna 2017 Data Group Areena vaihtoi nimensä Niiralan Montuksi ja vuonna 2019 KalPan kotiareenan nimi vaihtui Olvi Areenaksi.

Nykyhetki ja tulevaisuus
------------------------

Jäähallin laajamittainen saneeraus alkoi keväällä 2018, osana Kuopion kaupungin Kuntolaakso-hanketta. Näkyvimpiä muutoksia hallin sisäpuolella ovat syksyllä 2018 muun muassa noin 400 paikan ringside-katsomo, uusi mediakuutio, valaistus, anniskelukatsomo, uudet anniskelupisteet ja wc-tilat, sekä hallin ympärikuljettavuus. Nykyään Olvi Areenan ja Kuntolaakson asiakkaita palvelee myös Kuopion Pysäköinnin hallinnoima pysäköintirakennus noin 350 autolle. Saneerauksen yhteydessä Olvi Areenalle rakennettiin myös uusia pukukoppitiloja, jotka palvelevat sekä koti- että vierasjoukkueita.

* Kuopion jäähalli ulkoa (2014).Kuopion jäähalli ulkoa (2014).
* Kuopion jäähalli (Olvi Areena) ja Kuntolaakson pysäköintitalo Kuopiossa.(1/2021).Kuopion jäähalli (Olvi Areena) ja Kuntolaakson pysäköintitalo Kuopiossa.(1/2021).
* Kuopion jäähallin (Olvi Areena) sisäänkäynti Kuopiossa.Kuopion jäähallin (Olvi Areena) sisäänkäynti Kuopiossa.

Lähteet
-------

1. ↑  Kuntolaakso YIT, yit.fi.
2. ↑  KalPa: Data Group Areena *kalpa.fi*.
3. ↑
4. ↑  Kuntolaakso | YIT.fi *www.yit.fi*. Viitattu 19.10.2018.
5. ↑  Niiralan Montun saneeraus on käynnissä - Näin halli uudistuu *kalpa.fi*. Viitattu 19.10.2018. (englanniksi)
6. ↑  Kaukalo kapenee, olut tulee katsomoon – nämä asiat muuttuivat remontoidussa Niiralan montussa *Yle Uutiset*. Viitattu 19.10.2018.
7. ↑  Niiralan Monttu uudistuu – muutoksia jo ensi kaudelle *liiga.fi*. Viitattu 19.10.2018.

Jääkiekon SM-liigan areenat

|  |
| --- |
| HIFK • HPK • Ilves • Jukurit • JYP • KalPa • KooKoo • Kärpät • Lukko • Pelicans • SaiPa • Sport • Tappara • TPS • Ässät
Entiset: Blues • FoPS • Jokerit • JoKP • Koovee • Kiekko-Espoo • TuTo |